Aida Čižikaitė

**Aida Čižikaitė** - prononco , n. en 1967, nun nuntempe  ĝis -jaraĝa - estas litova instruistino, esperantistino kaj lingvistino, specialiĝinta pri la litova lingvo. Ŝi bakalauriĝis pri litova filologio, magistriĝis pri litova lingvistiko kaj la doktorigaj studoj temis pri lingvistiko en la universitato de Vilnius, parte ankaŭ en la Viena universitato. Aldone ŝi bakalauriĝis ankaŭ pri (ĝenerala) juro en Moskva ŝtata industria universitato. Esperanton ŝi lernis en 1999 en kurso de Trevor Steele, poste studis ĉe la Internacia Esperanto-Instituto (IEI) en Hago kaj iĝis diplomita Cseh-instruisto kaj sekve studis interlingvistikon ĉe la universitato Adam Mickiewicz en Poznano.

## Pli detale 
Aida Čižikaitė esperantistiĝis en 1999 sekvante intensan kurson de Trevor Steele post kiu ŝi komencis praktike uzi Esperanton.
Laŭ propono de Trevor ŝi sekvis ankaŭ porinstruistan kurson kaj komencis labori en Litova Esperanto-Asocio kiel sekretariino. En 2002-2003 sekvis porinstruista kurso de Ewa Bondar kaj Atilio Orellana Rojas en Internacia Esperanto-Instituto por iĝi Cseh-instruisto, kaj ankaŭ specialaj kursoj de AIS en Bydgoszcz por lektoro kaj instruisto de kaj pri Esperanto. Poste ŝi partoprenis kelkajn sesiojn de AIS, kie ŝi prezentis diversajn prelegojn, sekvis kursojn, ekzameniĝis, prezentis diplomlaboraĵojn kaj ricevis gradon de A-docento.

Esperanto instigis verki diplomlaboraĵojn kaj enskribiĝi al doktoraj studoj kun eblo elekti temojn rilate al Esperanto. Ankaŭ ŝia diplomlaboraĵo pri juro en Moskvo estas ligita kun lingvaj rajtoj. Instrui Esperanton ŝi komencis en 2002 en la Litova Pedagogia Akademio de la Vytautas-Magnus-Universitato en Vilno. Tiam, kunlabore kun Esperanto-urbo Herzberg kaj Brita Esperanto-Asocio fariĝis projektoj por interŝanĝo de studentoj. Sekvis kontrakto kun *Erasmus Haage School* en Antverpeno, kien sendiĝis universitataj studentoj, kondiĉe ke ili lernis Esperanton.

Plia logika paŝo estis Interlingvistikaj Studoj en Pollando, en la Poznana Universitato Adam Mickiewicz sub gvido de profesorino Ilona Koutny. Kaj, kompreneble, diversflanka kunlaboro kun instruistoj kaj studentoj. Inter ili menciendas la kreado de la litova versio de la Angla-Esperanta-Litova etvortaro pri Lernado kaj Laboro de Ilona Koutny en 2005. En la sama jaro ŝi ankaŭ kiel LKK-ano subtenis la organizadon de la UK 2005 en Vilno.

Post dujara staĝo en Vieno ŝi faris ioman paŭzon en la Esperanto-instruado, sed daŭre uzis eblon por prelegi pri la lingvo en diversaj medioj. En 2014, anstataŭante instruistinon en mezlernejo, ŝi havis ankaŭ grupeton de esperantistoj. La kunlaboro daŭris 5 jarojn (kune ŝi kaj la lernejanoj vizitis Esperanto-aranĝojn en- kaj eksterlande). La grupo havis internacian projekton kun polaj esperantistoj, esploris spurojn de Adam Mickiewicz, poeto de du nacioj, en Litovio kaj Pollando. Fakte ŝiaj studentinoj fondis noviĝintan landan sekcion de TEJO, Litova Esperanta Junulara Organizo, poste invitis IJK al Litovio en 2024, aktivas enlande kaj partoprenas en diversaj Esperanto-aranĝoj eksterlande.

Ekde 2021 Aida Čižikaitė havas neformalan kurson en la Litova Universitato de Sansciencoj. Vojaĝoj al IJF kun studentoj gvidis al invito de la 23-a IMEK al Kaŭno, kiu fine okazis en somero 2025. En 2022-2024 ŝi intertempe ankoraŭ gvidis Esperanto-kurson en la Turisma fakultato de la Universitato de tria aĝo dum tri semestroj (120 horoj). 

En kelkaj Baltiaj Esperanto-Tagoj ŝi gvidis Esperanto-kursojn, kaj de pluraj jaroj ŝi kunlaboras en ILEI, zorgante pri universitata kaj scienca kunlaboroj kaj pri organizado de konferencoj.

## Referencoj 
## Eksteraj ligiloj 
* retpaĝo en la socia retejo *Facebook* (precipe )
* ekzempla 54-minuta prelego de ŝi "Pri du fratitinoj artistinoj el Orienta Prusio sojle de la 20-a jarcento" en Jutubo (precipe )
* anonco pri ekzempla nacilingva prelego de ŝi el novembro 2023 ()

 
Kategorio:litovaj pedagogoj
Kategorio:litovaj esperantistoj
Kategorio:litovaj lingvistoj